Komisijos sprendimas
1997 m. rugsėjo 3 d.
dėl valstybių narių BNP įvertinimų pakeitimų siekiant įgyvendinti Tarybos direktyvą 89/130/EEB, Euratomas, dėl bendrojo nacionalinio produkto rinkos kainomis įvertinimo suderinimo
(tekstas svarbus EEE)
(97/619/EB, Euratomas)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Europos atominės energijos bendrijos steigimo sutartį,
atsižvelgdama į 1989 m. vasario 13 d. Tarybos direktyvą 89/130/EEB, Euratomas, dėl bendrojo nacionalinio produkto rinkos kainomis įvertinimo derinimo [1],
kadangi būtina užtikrinti bendrojo nacionalinio produkto rinkos kainomis palyginamumą, patikimumą ir išsamumą;
kadangi siekiant šių tikslų reikia nustatyti galutinius terminus, kada turi būti perduoti visi BNP įvertinimų pakeitimai pagal tuos punktus, apie kuriuos prieš įgyvendinant šį sprendimą buvo pranešta vadovaujantis 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas, dėl Bendrijų nuosavų išteklių sistemos [2], 10 straipsnio 8 dalies paskutiniu sakiniu, kad Komisija galėtų pateikti nuomonę dėl šių punktų;
kadangi darbų, kuriuos dar turi atlikti valstybės narės, sąrašas, pateiktas A ir B prieduose, yra susijęs su išlygomis, kurių Komisija oficialiai dar nepanaikino, nors kai kurie atitinkami darbai jau yra atlikti ir rezultatai perduoti Komisijai;
kadangi šiame sprendime nustatytos priemonės atitinka pagal Direktyvos 89/130/EEB, Euratomas, 6 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
1998 m. spalio 1 d. yra nustatoma kaip galutinė data, kada Komisijai turi būti pranešta apie visus BNP įvertinimų pakeitimus arba perduota visa papildoma metodologinė informacija, aiškiai rodanti, kad atitinkamos išlygos jau nėra svarbios pagal tuos punktus, apie kuriuos prieš įgyvendinant šį sprendimą buvo pranešta vadovaujantis Tarybos reglamento (EEB, Euratomas) Nr. 1552/89 10 straipsnio 8 dalies paskutiniu sakiniu, ir su tuo susijusi informacija.
Punktai, apie kuriuos buvo pranešta, yra išvardyti šio sprendimo A ir B prieduose.
Apie valstybių narių padarytus pakeitimus Komisijai pranešama kartu pateikiant visus reikalingus patvirtinamuosius apskaičiavimus ir paaiškinimus.
Tačiau Austrijai, Suomijai ir Švedijai pranešimų apie pakeitimus, susijusius su praneštais punktais, išvardytais A ir B prieduose, pateikimo galutinis terminas yra 1999 m. spalio 1 d.
2 straipsnis
Šis sprendimas skirtas valstybėms narėms.
Priimta Briuselyje, 1997 m. rugsėjo 3 d.